Alícia Izquierdo representa Gandia en el Comitè Europeu de les Regions
15 novembre 2023

## Alícia Izquierdo representa Gandia en el Comitè Europeu de les Regions15 novembre 2023Última actualització: 15 novembre 2023

![](../gestion/img/e0bf741141b6a3e07c57ac2cf4a14f05d388f49d1ddbbc72a8a8b86e8a62d6aa.JPG)  
  

La **primera tinenta d’alcaldia, Alícia Izquierdo**, ha estat seleccionada per a formar part de la **Xarxa Europea de Corresponsals Regionals i Locals**; una iniciativa organitzada per les institucions de la **Unió Europea** i destinada a **polítics locals o regionals que ostenten càrrecs a un dels estats membres** de la UE.

La Xarxa s'ha creat per acostar Europa a les comunitats locals; actuar com a plataforma perquè els corresponsals locals i regionals es reunisquen, debaten i establisquen contactes amb altres corresponsals i amb els membres del Comitè Europeu de les Regions, així com per animar els corresponsals locals i regionals a participar en diferents actes i activitats de comunicació amb vista a les pròximes eleccions al Parlament Europeu.

El projecte es desenvolupa en estreta cooperació amb altres institucions de la UE, en particular amb la **Comissió Europea** (el projecte pilot xarxa «Construir Europa amb les autoritats locals») i el **Parlament Europeu**.

_**«Estic molt contenta d’haver estat elegida i poder representar la nostra ciutat a en el Comitè Europeu de les Regions; un espai on cada vegada més es prenen decisions polítiques que afecten el nostre dia a dia i que obri la porta a participar amb altres municipis en projectes europeus conjunts. A més, com a membre de la Xarxa de corresponsals de la UE, Gandia tindrà accés a mòduls d'informació sobre oportunitats concretes de la UE per al nostre territori; seminaris web, reunions i sessions de presa de contacte amb membres del CDR i experts de la UE; invitacions a actes emblemàtics, debats polítics i reunions a escala local, estatal i de la UE...»**_, ha expressat Izquierdo.